
E L Ő T E R J E S Z T É S

Sülysáp Város Önkormányzata Képviselő-testületének
2014. december 18-án tartandó munkaterv szerinti ülésére

2. napirendhez

Tárgy: Tápiómenti Területfejlesztési Társulás Társulási megállapodásának jóváhagyása
Tisztelt Képviselő-testület!
Sülysáp Város Önkormányzata a csatornaberuházás kapcsán tagja a Tápiómenti Területfejlesztési Társulásnak (TTT). A Társulás alapdokumentuma a Társulási megállapodás, melynek tartalmi elemeit a Magyarország helyi önkormányzatairól szóló 2011. évi CLXXXIX. törvény (Mötv.) 93. §-a szabályozza.

Ennek alapján a TTT Társulási Tanácsa 2014. november 20-án megtartott ülésen a 69/2014. (XI. 20.) számú határozatával módosította a hatályos Társulási megállapodást, amit azonban az Mötv. 88. § (2) bekezdése alapján a társulásban részt vevő képviselő-testületek mindegyikének jóvá kell hagynia, mégpedig minősített többséggel.
Sajnálatos módon a Társulástól nem érkezett részletes összefoglaló a tartalmi változásokról, csak az egységes szerkezetű elfogadott megállapodás-tervezetet bocsátották rendelkezésre. A változások áttekintése végett azonban készítettünk egy szöveg-összehasonlító dokumentumot, illetőleg az alábbiakban felsoroljuk a főbb módosításokat:

· szövegben szereplő jogszabályok aktualizálása,

· rögzítésre került az önkormányzati delegálás módja és a delegáltak neve, 
· rögzítésre került a társulás lakosságszáma,

· a kizárólagos tulajdonban levő üzemeltető helyett közös üzemeltető került a szövegbe (KÁTA-HIDRO Kft. kikerült),
· szakfeladatok helyett bekerültek az ún. kormányzati funkciók az államháztartásról szóló törvény végrehajtásáról szóló 368/2011. (XII. 31.) Korm. rendelet 180. § (4) bekezdésének megfelelően,

· pontosításra kerültek a minősített többséggel történő szavazás tárgykörei,

· pontosításra kerültek az önkormányzati támogatás befizetésének szabályai,
· rögzítésre került a társulási ülés anyagainak kiküldési rendje,

· pontosításra kerültek a társuláshoz való csatlakozás és kiválás feltételei,

· módosításra került a társulás szervezetrendszere, és az egyes szervek, tisztségviselők hatásköre.

Kérem az előterjesztés szíves megtárgyalását, és a döntés meghozatalát.

…/2014. (XII. 18.) ÖKT határozati javaslat

Sülysáp Város Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 88. § (2) bekezdése alapján
1./ a Tápiómenti Területfejlesztési Társulásnak a Társulási Tanács 69/2014. (XI. 20.) számú határozatával elfogadott Társulási Megállapodását jóváhagyja,

2./ felkéri és felhatalmazza a polgármestert a jóváhagyott Társulási Megállapodás aláírására.
Határidő: azonnal
Felelős: polgármester

Sülysáp, 2014. december 9.

Horinka László s.k.

